Lolland-Falsters Stifts-Tidende, 1843-11-06
Dersom De, kjære Fich, vilde enten ved Tale eller Skrift udrette noget for mig med Hensyn til min Løsladelse, henholdende Dem til disse og de i Ansøgningen anførte Grundsætninger, da vilde det være mig kjærkomment. Ærbødigst Anders Madsen Hansen. af Simmerbølle. Simmerbølle d. 2. Octbr. 1843. Høistærede Hr. Kammerraad. Af indlagte Brev vil De gunstigst erfare, at Anders Madsen har henvendt sig til Sogneforstanderskabet med Anmodning om, at det vilde virke til hans Løsladelse af Arresten. Sagen er eller bør ikke være os ligegyldig; thi jo længere Manden hensidder arresteret, jo mere taber hans Næringsver sig, og det er let at forudsee, at han med Familie vil blive bragt til Bettelstaven og er da en stor Byrde for Sognet. At han har begaaet en Lovovertrædelse vide vi, som ogsaa, at han rimeligviis vil blive anseet med Straf, hvis Autoriteterne finde, at han bør tilkiendes samme. Det er heller ikke Forstanderskabets Hensigt at bede ham fri for denne; men vi synes ikke det ligner vor humanne menneskekjærlige og retfærdige Regjerings sædvanlige Færd, at lade en Mand, der har begaaet en Lovovertrædelse, hensidde næsten 1/4 Aar i Arrest, uden at han enten dømmes, eller Sag anlægges imod ham. Derfor ere vi findede at indgaae enten directe til Hs. Majestæt eller det høikongelige danske Cancelli med en allerunderdanigst Begjæring om, at der allernaadigst uopholdelig maa blive foretaget noget i Sagen mod Anders Madsen, at der enten kan sees en Ende paa Arresten, eller det vil vise sig, at denne bliver saa langvarig, at vi, for om muligt at conservere hans ulykkelige Familie, da nødsages til, med Opoffrelse fra Sognets Side, at gjøre Noget for, at ikke hans Næringsvei som Bysmed aldeles standses. Vi fordriste os ikke til at fordømme eller bedømme hans Færd som Baptist; men vi vide, han er en virksom, sandhedskjærlig, fredsommelig og grundig Mand, der endog fra Characterens Side fortjener vor ringe Virken for hans og Families Vel. Ligesom vi heller ikke for Deres Velbaarenhed bør fordølge, at slig en Færd som den, der reistes mod Baptisten Anders Madsen, gjør de religieuse, opvakte, simple Folk langt tilbøieligere til Baptismen, end om den aldeles blev ignoreret (det er overseet med Taushed. For imidlertid ikke at begaae noget overilet Skridt, vil jeg, paa Forstanderskabets Vegne og med den Tillid, Deres Velbaarenhed aldrig skuffede, ikke alene underrette Dem om vort Forehavende, men ærbødigst tillade mig det Spørgsmaal: om der fra de høie Autoriteters Side er føiet nogen Foranstaltning til Sags Anlæg mod Anders Madsen, Da jeg, om Gud vil, agter førstkommende Onsdag at reise til Fyen, tør jeg vel tillige være saa fri at bede Dem ved et Par Ord imorgen at besvare mit Spørgsmaal. Paa Sogneforstanderskabets Vegne ærbødigst: Fick, f. T. Formand. Niels Hansen har for samme Forbrydelse siddet arresteret siden den 2den Juni, og, saa vidt vi vide, var endnu i Midten af October Sagen, imod ham heller ikke paabegyndt, han synes altsaa at have hensiddet 4 1/2 Maaned i Arrest. Dog, følgende Factum er for Enhver, hos hvem der rører sig en Guist af menneskelig Følelse, endnu mere oprørende. Andreas Christensen, Huusmand paa Langeland, vilde, endnu for han gik over til den baptistiske Menighed, ikke bringe sit Barn til Statskirkens Daab, og blev derfor, alt for 2 Aar siden, ikke blot udpantet for Alt, hvad han eiede, men maatte desuden afsone de ham idømte Bøder med Vand og Brød, medens hans Familie hjemme laae paa Straa og leed Nød, indtil Baptisterne paa Langeland tilligemed Qvækerinden Mistres Fry ydede den Hjælp. Andreas Christensen er siden bleven Baptist, og straffes endnu bestandig for den samme Vægring, for at bringe det samme Barn til Daab. Da han nu slet Jntet eier, saa han ikke meere kan udpantes for de idømte Bøder, saa dicteres ham af Øvrigheden den ene Portion Vand og Brød efter den ante den i stedse stigende Forhold. Han har først siddet paa Vand og Brød i 5 Dage, dernæst i 10, derpaa i 15, og trues for Tiden med 20 Dages Vand og Brød. Hvis den stakkels Mands mishandlede Legeme kan udholde det, og de overordnede Autoriteter ikke have menneskelig Følelse nok til at lægge sig imellem, saa vil han altsaa endnu have tvende Stadier at gjennemgaae, et paa 25 Dages og et paa 30 Dages Vand og Brød; og hans hele Vand og Brøds Cursus vil saaledes stige til den Sum 105 Dage, skriver et Hundrede og fem Dage Jkke sandt, J lovskrivende Excellencer, dette er ikke Samvittighedstvang, Jkke sandt, Eders Høiærværdigheder Biskopper og Stiftsprovster, dette er christelig Mildhed mod anderledestænkende Medchristne? Men hvis nu Andreas Christensen, udholder 1/2 Aars Hunger og Pine, hvis han, Huusmanden, freidig fortærer det Offentliges Huusmandskost indtil Enden, hvis han med christelig Standhaftighed naaer ud over Straffens yderste Grændser, hvad vil Du da gjøre, stormægtige Statsmagt? Vil Du da tilstaae, at Din Vælde ikke er vældig nok til at overvælde en af Dine fattigste og ringeste Borgere, vil Du da bøie Dig i Støvet for Huusmanden og ydmygelig bede om Tilladelse til at bekoste hans Barn døbt, eller vil Du, i Bevidstheden, om Din høiere, evige Ret, knuse Menneskeliv og Menneskelighed under Dine Conseqvensers Jernhjul,